**KUP KÖZSÉG ÖNKORMÁNYZAT**

**KÉPVISELŐ-TESTÜLETE**

**8595 Kup Fő utca 76.**

***Szám***: Pk 76-14/2022.

**Jegyzőkönyv**

***Készült*** Kup Község Önkormányzat képviselő-testületének 2022. december 2-án 18.00 órakor megtartott nyilvános testületi üléséről.

***Az ülés helye:*** *Polgármesteri Hivatal*

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Nagy Miklós képviselő

Ábrahám Tamás képviselő távolmaradását előzetesen bejelentette.

Lakosság részéről érdeklődő nem volt.

Tanácskozási joggal részt vett: Kissné Szántó Mária jegyző

(jelenléti ív a jkv. 1. melléklete)

**Varga Imre polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. 1.) Karácsonyi csomag családoknak
2. 2.) Vegyes ügyek

A képviselők elfogadták a napirendet.

**Napirend tárgyalása**

**1.) 1.) Karácsonyi támogatás családoknak**

**Előadó: Varga Imre polgármester**

**Varga Imre polgármester** elmondta, hogy hagyományaikhoz híven idén is szeretnének élelmiszer-édesség csomagot adni a településen élő családoknak. Az egyes szociális ellátások helyi szabályairól szóló 8/2021. (V.31.) önkormányzati rendelet 14. §-a alapján van lehetőség a támogatásra. A támogatáshoz a családoknak jövedelemigazolást kell benyújtani, mert a hivatkozott rendelet alapján azon családok jogosultak a támogatásra, ahol az egy főre jutó nettó jövedelem a 285.000 Ft-ot nem haladja meg. A rendelkezésre álló keret alapján határozzák meg a csomag értékét, kb. 11.000 Ft/csomag értéket javasol. A családokat kiértesítik, s december 9-ig kérik be a jövedelemigazolásokat, az élelmiszer, édesség megvásárlásra ezt követően kerül sor.

A képviselők egyetértettek a javaslattal.

1. Kup Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:
2. **55/2022. (XII.2.) KT határozat**
3. Kup község Önkormányzat Képviselő-testülete a Kup községben lakóhellyel rendelkező, életvitelszerűen itt élő háztartások részére , ahol az egy főre jutó nettó jövedelem nem haladja meg a 285.000 Ft/fő összeget, karácsonyra kb. 11.000 Ft összegű élelmiszercsomagot biztosít.
4. A csomagok beszerzéséről a polgármester gondoskodik, a családok részére történő kiosztás a képviselők közreműködésével történik.
5. A határozat az egyes szociális ellátások helyi szabályairól szóló 4/2021. (V.31.) önkormányzati rendelet 13. §. (1)-(3) bekezdésén alapul.
6. **Felelős:** polgármester
7. **Határidő:** azonnal

A döntést követően a polgármester tájékoztatta a képviselőket, hogy az épület fűtéséhez az új fatüzelésű kazánt megvásárolták, az engedélyezés a beszerelés rövid időn belül megtörténik. Ezzel az energiaköltségeknél jelentős megtakarítást érnek el.

Más tárgy, bejelentés nem volt, a képviselő-testület nyilvános ülését a polgármester 18.30 órakor bezárta, zárt ülésen folytatták a munkát.

K.m.f.

Varga Imre Kissné Szántó Mária

polgármester jegyző